 METODICKÝ LIST –
 Plávanie

Plávanie  je jednou z najzdravších pohybových aktivít, preto sme si tento druh športu zaradili do Týždňa zdravia ako sme si nazvali projekt Hovorme o jedle.  Ideálna aktivita ako sa udržať po celý život fit. Žiak ním získava svalovú vytrvalosť,  celkovú kondíciu a vodné aktivity tak zabezpečujú komplexný rozvoj celého tela. 
1. CIEĽ: Podporiť prirodzený biologický vývin organizmu.
                 Rozvíjať plavecké zručnosti využívaním rôznorodých cvičení vo vode.
                 Rozvíjať ohybnosť a koordinačné schopnosti.
2. VYUČOVACÍ PREDMET 
                 Telesná výchova, krúžok Malý plavec
3. POMÔCKY – rukávniky, plutvy, hady

4. PRÍPRAVA TEORETICKÁ: Samotná príprava obsahovala dohodnutie termínu vo Wellness, zabezpečenie plaveckého inštruktora a vybavenie odvozu a dovozu na Bystrú. 
Naučiť žiakov obsah základných pojmov:
požiadavky na hygienu tela pred, v priebehu a po plaveckej činnosti
zásady bezpečného správania v priebehu plaveckého výcviku
                                  PRAKTICKÁ: Samotnú prípravu viedla inštruktorka plávania. Rozcvička spočívala v zahriatí organizmu na suchu,  vo vode. Na dychovej rozcvičke si dávala zvlášť záležať, pričom žiakov postupne uvolňovala a odstraňovala u niektorých počiatočný strach z vody.
      5. POSTUP: Po rozcvičke nasledoval samotný nácvik. Veľmi dôležité bolo  poskytnúť začínajúcim plavcom čo najviac možností pre pozitívne zážitky v praktickej činnosti – radosť z pohybu (vytvárať také situácie, aby každý žiak mal možnosť ukázať svoje prednosti, vyhnúť sa pocitom neúspechu), pozitívna bola  spätná väzba, pochvala za dobre zrealizovanú pohybovú úlohu. V tomto veku je stále dôležitá hra a tak aj metódy nácviku boli realizované
hravou formou. Po samotnom nácviku nasledovalo otužovanie v suchej aj parnej saune. Mali možnosť prechádzať sa v kneippovom  šľapacom  kúpeli.
6. ZHRNUTIE
Plávanie nie je len bežným zdravotno – výchovným činiteľom, ale aj životnou nutnosťou. Zvládnutie vodného prostredia prispieva k zdravému sebavedomiu človeka. Má veľký význam pri formovaní žiaka, zlepšuje zdravotný stav, kompenzuje psychické zaťaženie, podporuje otužilosť, celkovú zdatnosť a správne držanie tela. Naša škola si práve pre veľké pozitívum vybrala plávanie a naďalej bude v aktivite pokračovať.
7. PRÍLOHY

